รัฐบาลไทย-ข่าวทำเนียบรัฐบาล-บสย. เผยผลสำเร็จ ปี 2566  ค้ำทะลุเป้า 114,025 ล้านบาท  “แก้หนี้” มาแรง ช่วยสะสม 19,000 ราย รวมมูลหนี้ 6,942 ล้านบาท
วันพุธที่ 14 กุมภาพันธ์ 2567
14/02/2567
บสย. เผยผลสําเร็จ ปี 2566  ค้ําทะลุเป้า 114,025 ล้านบาท  “แก้หนี้” มาแรง ช่วยสะสม 19,000 ราย รวมมูลหนี้ 6,942 ล้านบาท
บสย. เผยผลสําเร็จ ปี 2566  ค้ําทะลุเป้า 114,025 ล้านบาท  “แก้หนี้” มาแรง ช่วยสะสม 19,000 ราย รวมมูลหนี้ 6,942 ล้านบาท ชูยุทธศาสตร์ 2567 วางกลยุทธ์ “3 ช่วย“ ดันเป้าค้ํา 115,600 ล้านบาท เดินหน้าเฟส 2 “SME  Digital Gateway”
บสย. สร้างปรากฏการณ์ ค้ําทะลุเป้า ผลสําเร็จการดําเนินงานปี 2566 อนุมัติค้ํา 114,025 ล้านบาท เพิ่มสภาพคล่อง SMEs ได้สินเชื่อใหม่ 99,298 ราย สร้างผลประโยชน์ทางเศรษฐกิจ 470,388 ล้านบาท ผลสําเร็จแก้หนี้ ช่วยได้กว่า หมื่นราย รวมมูลหนี้ 6,942 ล้านบาท ชูยุทธศาสตร์ ปี 2567 สู่การเป็น Credit Mediator และ SMEs Digital Gateway ภายใต้แนวคิด “TCG Fast-Forward Sustainable Credit Guarantee” วางกลยุทธ์ 3 ช่วย “ช่วย..ค้ํา ช่วย..ปรับโครงสร้างหนี้ ช่วย..แก้หนี้” เสริมแกร่ง SMEs สู่ความยั่งยืน
• 2567 ตั้งเป้าค้ําประกัน 115,600 ล้านบาท
• มาตรการ “แก้หนี้” แรงต่อเนื่อง
• ลุยต่อเฟส 2 “SME Digital Gateway”
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เผยสําเร็จการดําเนินงาน บสย. ปี 2566 ค้ําประกันสินเชื่อ โครงการปรับโครงสร้างหนี้ แก้หนี้ ศูนย์ที่ปรึกษาทางการเงิน SMEs (บสย. F.A. Center) การให้ความรู้ผู้ประกอบการ SMEs พร้อมประกาศแผนยุทธศาสตร์การดําเนินงาน ปี 2567 ภายใต้แนวคิด “TCG Fast-Forward Sustainable Credit Guaranteeสู่การเป็น Credit Mediator และ SMEs Digital Gateway วางกลยุทธ์ 3 ช่วย “ช่วย..ค้ํา ช่วย..ปรับโครงสร้างหนี้ ช่วย..แก้หนี้” เสริมแกร่ง SMEs สู่ความยั่งยืน
ผลการดําเนินงานค้ําประกันสินเชื่อ บสย. ปี 2566 อนุมัติค้ําประกัน รวม 114,025 ล้านบาท ประกอบด้วย 1. โครงการภาครัฐ ( PGS 10 และโครงการอื่นๆ ) 51,249 ล้านบาท (สัดส่วน 45%) ค้ําเฉลี่ยต่อราย 5.9 แสนบาท 2. โครงการค้ําประกันสินเชื่อดอกเบี้ยถูก หรือ พ.ร.ก.สินเชื่อฟื้นฟู ระยะที่ 2 43,376 ล้านบาท (สัดส่วน 38% ) ค้ําเฉลี่ยต่อราย 5.3 ล้านบาท 3. โครงการ บสย. ดําเนินการเอง วงเงิน 19,400 ล้านบาท (สัดส่วน 17%) ค้ําเฉลี่ยต่อราย 2.55 ล้านบาท คิดเป็นสัดส่วนการค้ําประกันสินเชื่อ กรุงเทพ -ปริมณฑล 45% และภูมิภาค 55% ขณะที่การค้ําประกันสินเชื่อโครงการ SMEs เพื่อความยั่งยืน มีสัดส่วนเพิ่มขึ้นต่อเนื่องอย่างมีนัยสําคัญจาก 27% ในปี 2565 เป็น 29% ในปี 2566 ได้แก่ โครงการค้ําประกันรายย่อย Micro Entrepreneurs โครงการ Start up Innovation โครงการ Green SMEs โครงการหนี้นอกระบบและโครงการพิเศษ พ.ร.ก.สินเชื่อฟื้นฟู และโครงการ PGS สําหรับกลุ่มเปราะบาง
ผู้ประกอบการ SMEs รายใหม่ได้สินเชื่อ จํานวน 99,298 ราย 80% เป็นผู้ประกอบการรายย่อย (Micro SMEs ) รักษาการจ้างงาน รวม 855,087 ตําแหน่ง สร้างผลประโยชน์ทางเศรษฐกิจ 470,388 ล้านบาท สร้างสินเชื่อในระบบ 124,815 ล้านบาท (คิดเป็น 1.10 เท่า ของยอดค้ําประกัน)
ประเภทธุรกิจค้ําประกันสูงสุด 5 ลําดับโดดเด่นในปี 2566 ได้แก่ 1. ภาคบริการ 30% 2. ภาคการผลิตสินค้าและการค้าอื่นๆ 10% 3. ภาคเกษตรกรรม 10% 4. ภาคอาหารและเครื่องดื่ม 9% และ 5. สินค้าอุปโภค-บริโภค 8% โดย 3 ลําดับแรก 1. ภาคบริการ 2. ภาคการผลิตสินค้าและการค้าอื่นๆ และ 3. ภาคเกษตรกรรม ครองสัดส่วนค้ําประกันถึง 50% ของพอร์ตวงเงินค้ําประกันสินเชื่อทั้งหมด
“สัดส่วนการค้ําประกันสินเชื่อภาคบริการมีแนวโน้มการขยายตัวต่อเนื่อง ขณะที่ภาคการผลิตสินค้าและการค้าอื่นๆ และ ภาคเกษตรกรรม หดตัวเล็กน้อย กลุ่มสินค้าอุปโภคบริโภคและกลุ่มยานยนต์ มีสัดส่วนเพิ่มขึ้นจากปี 2565 สอดคล้องกับภาพรวมเศรษฐกิจไทยต่อสัญญาณการฟื้นตัวต่อเนื่องจากภาคการท่องเที่ยวสนับสนุนภาคการบริโภค ขณะที่กลุ่มผู้ประกอบการ SMEs ค้ําสูงสุดคือ SMEs รายย่อยซึ่งอยู่ในภาคการผลิตสินค้าและการค้าอื่นๆ สัดส่วน 33% ตามด้วย ภาคบริการ และสินค้าอุปโภค-บริโภค”
ด้านโครงการแก้หนี้ SMEs ประสบความสําเร็จเกินคาด ตัวเลขการช่วยผู้ประกอบการแก้หนี้ สะสมตั้งแต่ปี 2560- 2566 ช่วยลูกหนี้เข้าโครงการประนอมหนี้ จํานวน 19,000 ราย คิดเป็นมูลหนี้ปรับโครงสร้างสะสม 6,942 ล้านบาท โดยเฉพาะอย่างยิ่งในช่วงระหว่างปี 2565 (เริ่มเมษายน) จนถึงปี 2566 ซึ่งเป็นปีที่ บสย. ออกมาตรการ “บสย. พร้อมช่วย” มาตรการ 3 สี ม่วง เหลือง เขียว “ผ่อนน้อย เบาแรง” ดอกเบี้ย 0% บสย. สามารถช่วยลูกหนี้ได้รับการประนอมหนี้จํานวน 13,378 ราย คิดเป็นมูลหนี้ 4,723 ล้านบาท โดยในปี 2567 บสย. ยังคงเดินหน้ามาตรการช่วยลูกหนี้อย่างเข้มข้น
นายสิทธิกร กล่าวว่า สําหรับแผนยุทธศาสตร์และทิศทางการดําเนินงาน บสย. ในปี 2567 ภายใต้แนวคิด “TCG Fast-Forward Sustainable Credit Guarantee” บสย. มุ่งยกระดับการค้ําประกันสินเชื่อ เชื่อมการบริการใหม่ เข้าถึง SMEs มากขึ้น ตามเป้าหมาย SME Digital Gateway วางกลยุทธ์ 3 ช่วย “ช่วย..ค้ํา ช่วย..ปรับโครงสร้างหนี้ ช่วย..แก้หนี้” เสริมแกร่ง SMEs พัฒนาองค์กรสู่ความยั่งยืน ดังนี้
1. ตั้งเป้าค้ําประกันสินเชื่อ 115,600 ล้านบาท สนับสนุน SMEs เข้าถึงสินเชื่อในระบบ (ดําเนินการ 2 โครงการหลักคือ 1.โครงการค้ําประกัน ที่ บสย. พัฒนาขึ้น อาทิ BI7 และ RBP วงเงิน 75,600 ล้านบาท และ โครงการค้ําประกันสินเชื่อดอกเบี้ยถูก หรือ พ.ร.ก.สินเชื่อฟื้นฟู อัตราดอกเบี้ยเฉลี่ย 5 ปีแรกไม่เกิน 5% วงเงิน 40,000 ล้านบาท)
2. ขับเคลื่อนองค์กรก้าวสู่การเป็น Credit Mediator และ SMEs Digital Gateway กองหน้า กองกลาง และ กองหลัง
- กองหน้า เป็นที่ปรึกษาทางการเงิน SMEs ครบวงจร (บสย. F.A. Center) ปรับรูปแบบบริการ สํานักงานเขต 11 สาขาทั่วประเทศ ขยายความร่วมมือกับพันธมิตร ให้ความรู้ช่วยเหลือ SMEs ในด้านการเงินและธุรกิจ เพื่อยกระดับเป็น บสย. Business School
- กองกลาง ก้าวสู่ระบบนิเวศน์ทางการเงิน (Ecosystem) พัฒนา Digital Platform เดินหน้าเฟส 2 สู่ “SMEs Digital Gateway” เชื่อมระบบการค้ําประกันสินเชื่อด้วย Digital Guarantee Platform และบริการใหม่จาก LINE OA @tcgfirst ซึ่งปัจจุบันมีผู้ใช้งานกว่า 30,000 ราย และการพัฒนาผลิตภัณฑ์ค้ําประกันสินเชื่อ แบบราย Segment เจาะกลุ่มรายย่อย อาชีพอิสระ หนี้นอกระบบ นิติบุคคล ธุรกิจยั่งยืนและสิ่งแวดล้อม รวมถึงโครงการ CSR ที่ใช้ความเชี่ยวชาญของ บสย. ให้ความรู้กลุ่มผู้ต้องขัง กลุ่มผู้พิการ นักเรียนอาชีวศึกษา และโรงเรียนฝึกอาชีพในชุมชน
- กองหลัง เพิ่มมาตรการการช่วยเหลือลูกหนี้ แก้หนี้อย่างยั่งยืน คือ “มาตรการปลอดดอกเบี้ย” ขยายเวลามาตรการ 3 สี (ม่วง เหลือง เขียว) “บสย. พร้อมช่วย” ผ่อนน้อย เบาแรง เพื่อช่วยเหลือลูกหนี้ต่อเนื่องอีก 1 ปี และ“มาตรการปลดหนี้” ต่อยอด “มาตรการสีฟ้า” ปลดหนี้ ลดต้น 15% สําหรับลูกหนี้ บสย. มาตรการสีเขียว ผ่อนดี 3 งวดต่อเนื่อง สิ้นสุดระยะเวลาทดลองโครงการเฟสแรก 30 มิถุนายน 2567 “มาตรการแก้หนี้” พักหนี้ 1 ปี สําหรับผู้ประกอบการSMEs รหัส 21 ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (ระยะเวลาดําเนินโครงการ 18 เดือน เริ่ม 1 ม.ค. 2567 - 30 มิ.ย. 2568) เปิดลงทะเบียนเมื่อ 1 มกราคม 2567 ผ่านช่องทาง Line Official Account @tcgfirst และสํานักงานเขต บสย. ทั่วประเทศ